text: De bruger efterårsferien på at få selvtillid
  17 oktober 2013 kl. 18.04
  Teenageres selvtillid er for dårlig. Det mener arrangørerne bag en selvudviklingscamp, og det gør de noget ved i efterårsferien.
  Campen finder sted i Højen ved Vejle. Her bruger 50 13-19 årige deres efterårsferie på at få det bedre med sig selv.
  Teenagerne skal træne sig til en bedre selvtillid. Det har de nemlig brug for.
  - I dag oplever, at der stilles mange krav fra mange steder. De skal performe og være på, så det kan være utroligt svært for de unge at finde sig selv i alt det, siger Michael Kirkegård, formand for den lokale idrætsforening HGU, Højen Gymnastik og Ungdomsforening, der står bag campen.
  - Der er ofte krav fra skolerne, at eleverne skal fremlægge noget. Her får de muligheden for at få det ind under huden og blive selvsikker i sådan en rolle. For det er helt sikkert, at når de kommer, så kan de ikke gøre det, men det bliver bygget op over de fem dage, siger Michael Kirkegård.
  